**Molėtų rajono savivaldybės taryba**

**SPRENDIMAS**

**Dėl TURTO perdavimo KUOLAKASIŲ KAIMO BENDRUOMENEI**

2022 m. liepos 28 d. Nr. B1-168

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.7, 4.2, 5.1.1 papunkčiais,atsižvelgdama į Molėtų rajono savivaldybės administracijos direktoriaus 2022 m. liepos 18 d. įsakymą Nr. B6-795 „Dėl Molėtų rajono savivaldybės turto pripažinimo nereikalingu“, visuomeninės organizacijos Kuolakasių kaimo bendruomenės 2022 m. birželio 21 d. prašymą,

Molėtų rajono savivaldybės taryba n u s p r e n d ž i a:

 Perduoti visuomeninei organizacijai Kuolakasių kaimo bendruomenei (kodas 302777082) pagal panaudos sutartį 10 (dešimčiai) metų neatlygintinai naudoti Savivaldybei nuosavybės teise priklausantį nekilnojamąjį turtą, esantį Molėtų r. sav., Inturkės sen., Kuolakasių k. 1A, vykdyti įstatuose numatytą veiklą:

* 1. 280,62 kv. m ploto patalpas (plane pažymėta: 1-1 3,08 kv. m; 1-4 42,49 kv. m; 1-5 13,13 kv. m; 1-6 47,95 kv. m; 2-1 23,17 kv. m; 2-2 23,41 kv. m; 2-3 24,88 kv. m; 2-4 22,03 kv. m; 2-5 27,92 kv. m; 2-6 12,25 kv. m; 2-7 5,71 kv. m; 2-8 6,22 kv. m; 2-9 15,28 kv. m; 2-10 13,10 kv. m) mokyklos pastate (inventorinis Nr. 485035; registro Nr. 44/2602108; unikalus Nr. 4400-0434-4638; plane pažymėta 1C2p; bendras plotas 352,23 kv. m). Patalpų įsigijimo vertė 23212,89 Eur, likutinė vertė 2022 m. liepos 1 d. 13001,12 Eur;
	2. pastatą - sandėlį (inventorinis Nr. 486231; registro Nr. 44/2602108; unikalus Nr. 4400-0434-4727; plane pažymėta 3F1ž; bendras plotas 72 kv. m). Pastato įsigijimo vertė 533,06 Eur, likutinė vertė 2022 m. liepos 1 d. 0,00 Eur;
	3. kiemo statinį - šulinį (inventorinis Nr. 486231A; registro Nr. 44/2602108; unikalus Nr. 4400-0434-4792; plane pažymėta k). Pastato įsigijimo vertė 1,00 Eur, likutinė vertė 2022 m. liepos 1 d. 0,00 Eur.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika